Didysis Skeligas

Didysis Skeligas (air. Sceilig Mhichíl, angl. Skellig Michael) – Kerio grafystei (Airija) priklausanti sala, esanti apie 11 km į vakarus nuo Iverago pusiasalio. Kartu su Mažuoju Skeligu sudaro Skeligo salų grupę. Tarp VI – VIII a. saloje buvo pastatytas krikščionių vienuolynas. 1996 m. Didysis Skelingas buvo įtrauktas į Pasaulio paveldo sąrašą. Iki vienuolyno pastatymo sala nebuvo apgyvendinta. Tiksli vienuolyno pastatymo data nėra žinoma, tačiau manoma, kad tai įvyko VI a. X – XI a. saloje buvo pastatyta bažnyčia, skirta Šv. Mykolui. Apie XII a. klimatas saloje atvėso, padažnėjo audros. Tai paskatino žmones apleisti salą. Didžiojo Skeligo sala yra gana aukšta ir stati, savo forma primenanti didelę uolą. Akmeninis vienuolyno pastatas stovi salos centre, apsuptas didelių, stačių uolų.